**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PAVEDIMO KLAIPĖDOS MIESTO SAVIVALDYBĖS KONTROLIERIUI (SAVIVALDYBĖS KONTROLĖS IR AUDITO TARNYBAI) ATLIKTI VEIKLOS PLANE NENUMATYTĄ AUDITĄ“ PROJEKTO**

1. **Projekto rengimą paskatinusios priežastys.**

Lietuvos Respublikos vietos savivaldos įstatymo 20 straipsnio 2 dalies 10 punkte numatyta, kad reglamente nustatyta tvarka meras gali siūlyti savivaldybės tarybai pavesti savivaldybės kontrolieriui (savivaldybės kontrolės ir audito tarnybai) atlikti veiklos plane nenumatytą savivaldybės administracijos, savivaldybės administravimo subjektų ar savivaldybės kontroliuojamų įmonių finansinį ir veiklos auditą. Pagal Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 48 punktą mero siūlymas atlikti veiklos plane nenumatytą auditą suformuojamas Tarybos sprendimo projekte, kurį meras teikia Tarybai.

Klaipėdos miesto savivaldybės kontrolės ir audito tarnybos 2019 metų veiklos plane, patvirtintame Klaipėdos miesto savivaldybės kontrolieriaus 2018 m. spalio 24 d. įsakymu Nr. KAT1-(1.1)-13, nėra numatytas viešosios įstaigos „Klaipėdos jachtklubas“ veiklos vertinimas, todėl siekiant įvertinti įmonės veiklos efektyvumą, rezultatyvumą ir ekonomiškumą teikiamas sprendimo projektas.

**2. Sprendimo projekto tikslas ir uždaviniai.**

Sprendimo projektu siekiama pavesti Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą – viešojoje įstaigoje „Klaipėdos jachtklubas“, siekiant įvertinti įmonės veiklos efektyvumą, rezultatyvumą ir ekonomiškumą.

**3. Kokių teigiamų rezultatų laukiama.**

Tarybai priėmus šį sprendimą, Klaipėdos miesto savivaldybės kontrolierius (Savivaldybės kontrolės ir audito tarnyba) iki sprendime numatyto termino atliks viešojoje įstaigoje „Klaipėdos jachtklubas“ auditą, kurio metu bus įvertintas įmonės veiklos efektyvumas, rezultatyvumas ir ekonomiškumas.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytųteisės aktų ištraukos, 1 lapas;

Klaipėdos miesto savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

<...>

1. Išimtinė savivaldybės tarybos kompetencija:

<...>

24) sprendimų dėl tam tikros veiklos nepriklausomo audito atlikimo savivaldybės įstaigose ar savivaldybės kontroliuojamose įmonėse priėmimas;

<...>.

**20 straipsnis. Mero, mero pavaduotojo įgaliojimai**

<...>

1. Meras:

<...>

10) reglamente nustatyta tvarka gali siūlyti savivaldybės tarybai pavesti savivaldybės kontrolieriui (savivaldybės kontrolės ir audito tarnybai) atlikti veiklos plane nenumatytą savivaldybės administracijos, savivaldybės administravimo subjektų ar savivaldybės kontroliuojamų įmonių finansinį ir veiklos auditą, priima savivaldybės kontrolieriaus (savivaldybės kontrolės ir audito tarnybos) pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą savivaldybės tarybos komitetų ir savivaldybės tarybos posėdžiuose;

<...>.

|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. sausio 28 d. |
| sprendimu Nr. T1-29 |

**Klaipėdos miesto SAVIVALDYBĖS TARYBOS veiklos**

**Reglamentas**

48. Meras gali siūlyti Tarybai pavesti Savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą Savivaldybės administracijos, Savivaldybės administravimo subjektų ar Savivaldybės kontroliuojamų įmonių finansinį ir veiklos auditą, priima Savivaldybės kontrolieriaus (Savivaldybės kontrolės ir audito tarnybos) pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą komitetų ir Tarybos posėdžiuose. Mero siūlymas atlikti veiklos plane nenumatytą auditą suformuojamas Tarybos sprendimo projekte, kurį meras teikia Tarybai.